## Vállalkozási szerződés

## az 518/2020. (XI. 25.) Korm. rendelet szerinti

## otthonfelújítási támogatás igénybevételéhez

amely létrejött

egyrészről **……….…** (születési hely/idő:………….., anyja neve:……….., lakóhelye: ……………….., adóazonosító jele: ………………), mint megrendelő (a továbbiakban: **Megrendelő),**

másrészről a(z) **………..…….** (cégjegyzékszám/egyéni vállalkozói engedély száma: …….….., székhelye: ……….., adószáma: ……….….., képviseletében eljáró személy: …………..) mint vállalkozó (a továbbiakban: **Vállalkozó),**

(a továbbiakban együtt: **Felek)** között a szerződés aláírásának napján, az alábbiak szerint:

A Megrendelő jelen szerződés alapján megrendeli a Vállalkozótól, a Vállalkozó pedig vállalja az alábbi lakás 1. számú mellékletben részletezett felújítási (építési, szerelési vagy tervezési) munkáinak elvégzését:

helyrajzi szám:……………………..

cím: ................……………………..

A felújítási munkák teljesítésének határideje: ……………………………..

A Vállalkozó vállalja a jelen szerződés 1. számú melléklete szerinti felújítási munkálatok teljesítését az 1. számú melléklet szerinti költségeknek megfelelő összegű vállalkozói díj ellenében, a Megrendelő pedig vállalja az 1. számú melléklet szerinti vállalkozói díj Vállalkozó részére történő megfizetését. A Felek megállapodnak abban, hogy az 1. számú melléklet szerinti vállalkozói díj magában foglalja a Vállalkozó mindennemű költségét és kiadását.

Vállalkozó kijelenti, hogy a Megrendelő nevére szóló, jelen szerződésen alapuló, termékértékesítésről és / vagy szolgáltatásnyújtásról kiállított számlával vagy számlákkal kapcsolatosan az állami adó- és vámhatóság részére az előírt határidőben teljesíti az általános forgalmi adóról szóló 2007. évi CXXVII. törvény 10. számú melléklet 1. pontja szerinti adatszolgáltatási kötelezettségét, amely szerint köteles az állami adó- és vámhatóság részére adatot szolgáltatni a belföldön teljesített termékértékesítéséről, szolgáltatásnyújtásáról kibocsátott vagy kiállított számláról, számlával egy tekintet alá eső okiratról.

A Felek ezennel egybehangzóan kijelentik, hogy a Vállalkozó (egyéni vállalkozó) a Megrendelőnek – illetve vele együtt lakó házas-, vagy élettársának – nem közeli hozzátartozója vagy élettársa, vagy a Vállalkozónak (gazdálkodó szervezet) a Megrendelő vagy a Megrendelő közeli hozzátartozója vagy élettársa nem tagja, munkavállalója vagy vezető tisztségviselője.

Vállalkozó a jelen szerződés aláírásával kijelenti, hogy szerepel a működő adóalanyok állami adóhatóságnál vezetett nyilvántartásában.

A Vállalkozó a Szerződés teljesítése során betartja és teljesíti az unió és hazai jogszabályok kötelezően alkalmazandó rendelkezéseit – ideértve az érvényes tűzvédelmi, biztonsági, környezetvédelmi, higiéniai és munkavédelmi szabályozásokat – továbbá Vállalkozó a jogszabályokban előírt értesítéseket megküldi, bejelentéseket megteszi, illetve a kiszabott díjat megfizeti.

A Felek megállapodnak, hogy a Vállalkozó a kivitelezéshez biztosítja a szükséges munkaeszközöket (szerszámok, berendezések, segédanyagok) és megfelelően képzett szakembereket. Vállalkozó köteles gondoskodni arról, hogy a felhasznált anyagok, gépek, berendezések minősége megfeleljen a gyártó országokban alkalmazott szabványok előírásainak úgy, hogy maradéktalanul elégítse ki a magyar élet-, vagyon-, egészség- és munkavédelmi előírásokat.

A Vállalkozó a szerződés teljesítése során a jelen Szerződés tárgyát képező szakfeladat ellátására specializálódott jogalanytól elvárható fokozott gondossággal köteles eljárni. A Vállalkozó kijelenti, hogy rendelkezik minden olyan engedéllyel, jogosítvánnyal, hozzájárulással vagy jóváhagyással, amelyet jogszabály a jelen Szerződés 1. sz. melléklete szerinti tervezési, építési, illetve szerelési tevékenységek végzésére jogosult vállalkozókra nézve előír.

A Vállalkozó vállalja, hogy az általa végzett munkák minősége megfelel mind a felhasznált építőanyagok, mind a szerkezet és mindezek kivitele szempontjából a jogszabályoknak, továbbá a vonatkozó magyar szabványoknak és előírásoknak. A Vállalkozó köteles a tevékenysége során keletkező hulladékok megfelelő gyűjtéséről és elszállításáról, valamint az ezzel kapcsolatos nyilvántartásokról és az adatszolgáltatási kötelezettségek teljesítéséről gondoskodni. Építőipari kivitelezés során keletkező hulladékok elszállításáról a Vállalkozó köteles gondoskodni.

Vállalkozó kijelenti, hogy ………. Ft összegű káreseményenkénti kártérítési limitű, általános- és szolgáltatói felelősségbiztosítással rendelkezik.

A Szerződés a Felek szabályszerű aláírásával jön létre és ezzel egyidejűleg lép hatályba. A jelen szerződés kizárólag írásban módosítható.

Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, valamint a felek külön megállapodása az irányadó.

………….., ....... év ……………… hó ……… nap

……………………. ……………………………..

Megrendelő Vállalkozó

Előttünk, mint tanúk előtt:

1. név: …………………………….. 2. név: ………………………………….

lakcím: ……………………………. lakcím: …………………………………

aláírás: …………………………… aláírás: …………………………………..

## 1. számú melléklet

## az 518/2020. (XI. 25.) Korm. rendelet szerinti

## otthonfelújítási támogatás igénybevételéhez kötött vállalkozási szerződéshez. Épületgépészeti munkák

|  |  |  |  |  |  |  |
| --- | --- | --- | --- | --- | --- | --- |
|  | **518/2020. (XI. 25.) Korm. rendelet szerinti felújítási munka** | | **Szerződött konkrét felújítási munka** | **Vállalkozói díj** | | |
| **A** | **B** | **A+B**  **költség összesen**  **(bruttó Ft)** |
| **anyag-költség**  **(bruttó Ft)** | **tervezési díj /**  **építési, szerelési munkadíj**  **(bruttó Ft)** |
| 6. § a) | a) víz-, csatorna-, elektromos-, gáz-közműszolgáltatás bevezetése, illetve belső hálózatának kiépítése vagy cseréje | |  |  |  |  |
| 6. § b) | fürdőhelyiség, illetve WC létesítése olyan lakásban, amely nem rendelkezik ilyen helyiséggel | |  |  |  |  |
| 6. § c) | fűtési rendszer kialakítása, korszerűsítése vagy elemeinek cseréje, ideértve a megújuló energiaforrások alkalmazását is | |  |  |  |  |
| 6. § g) | égéstermék-elvezető építése, korszerűsítése | |  |  |  |  |
| 6. § h) | klímaberendezés beépítése, cseréje | |  |  |  |  |
| 6. § i) | napkollektor, napelemes rendszer telepítése, cseréje | |  |  |  |  |
| 6. § j) | belső tér felújítása, azon belül: | |  |  |  |  |
|  | jd) | a szaniterek beépítését vagy cseréje |  |  |  |  |
| 6. § k) | a lakással azonos ingatlan-nyilvántartási helyrajzi számon található épület, nem lakás céljára szolgáló helyiség (így különösen: nyári konyha, mosókonyha, tároló) felújítása | |  |  |  |  |
| 6. § t) | használati melegvízrendszer kialakítása, korszerűsítése vagy elemeinek cseréje, ideértve a megújuló energiaforrások alkalmazását is | |  |  |  |  |
| 6. § | **ÖSSZESEN:** | | |  |  |  |